**ПРОТОКОЛ № 15**

На 06.11.2016 г. се проведе заседание на Районна избирателна комисия – Видин, при следния

**ДНЕВЕН РЕД:**

1. Попълване на ръководен състав на СИК № 050900064 – гр. Видин, община Видин, СИК № 05090086 – с. Динковица, община Видин, СИК № 051600004 – с. Извор, община Димово.
2. Жалба от Зоя Викторова Флорова за грубо, невъзпитано и арогантно поведение.
3. Жалба от Петър Ванчев Тодоров – упълномощен представител на ПП „Движение за права и свободи“, относно нарушение в СИК № 050900112 – с. Жеглица, общ. Видин.
4. Сигнал с вх. № 185/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, относно нарушение в СИК № 050900021 - ОУ „Отец Паисий“ – гр. Видин, общ. Видин.
5. Сигнал с вх. № 186/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, относно нарушение в СИК № 050900103 - с. Сланотрън, община Видин.
6. Сигнал с вх. № 187/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, за нарушение в СИК № 050900014 в ЦДГ № 8 - “Здравец“, община Видин.
7. Сигнал с вх. № 188/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, във връзка с нарушения от съставите на СИК.
8. Жалба с вх. № 189/06.11.2016 г., подадена от Димитър Чавдаров Велков, относно нарушение на СИК № 051600002 – гр. Димово, община Димово.
9. Жалба от Петър Ванчев Тодоров – представител на Областен съвет на ДПС – гр. Видин за нарушение в СИК № 050900106 – гр. Дунавци, община Видин.
10. Сигнал с вх. № 191/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, за извършено нарушение в СИК № 050900014 в ЦДГ № 8 - „Здравец“.
11. Предоставяне на допълнителни бюлетини в секции.
12. Сигнал от Иво Георгиев Атанасов с вх. № 192/06.11.2016 г.

**ПРИСЪСТВАХА:** Павел Петков, Ирена Николов, Петя Борисова, Елизабет Аврамова, Тодор Вълчев, Калоян Живков, Людмил Василев, Илияна Пекова.

**ОТСЪСТВАТ**: Светослав Славчев, Даниел Боянов, Ирена Дочева, Даниела Георгиева, Лъчезар Предоев.

**Точка 1**. Попълване на ръководен състав на СИК № 050900064 – гр. Видин,

община Видин, СИК № 05090086 – с. Динковица, община Видин, СИК № 051600004 – с. Извор, община Димово.

Павел Петков предложи следния проект на решение:

*“ОТНОСНО: Попълване на ръководен състав на СИК № 050900064 – гр. Видин,*

*община Видин, СИК № 05090086 – с. Динковица, община Видин, СИК № 051600004 – с. Извор, община Димово.“*

*В РИК – Видин е постъпила информация, че при откриване на изборния ден в СИК № 050900064 – гр. Видин, община Видин не се е явил председател, СИК № 05090086 – с. Динковица, община Видин не се е явил секретар и в СИК № 051600004 – с. Извор, община Димово не са се явил зам.-председател.*

*На основание чл. 72 ал. 1, т. 1 и чл. 229, ал. 2 и ал. 3 от Изборния кодекс, РИК - Видин*

***РЕШИ:***

1. ***ОСВОБОЖДАВА*** *Мирослав Пламенов Вълчев, поради неявяването му и* ***НАЗНАЧАВА*** *за председател в СИК № 050900064 – гр. Видин, община Видин Иванка Васкова Иванова.*
2. ***ОСВОБОЖДАВА*** *Еринка Кръстева Сандулова, поради неявяването й и* ***НАЗНАЧАВА*** *за секретар в СИК № 05090086 – с. Динковица, община Видин Иван Велков Иванов*
3. ***ОСВОБОЖДАВА*** *Цветан Евгениев Петков, поради неявяването му и* ***НАЗНАЧАВА*** *за зам.-председател на СИК № 051600004 – с. Извор, община Димово Таня Венелинова Николова.*

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 8 от членовете на РИК – Видин, от които „За“ – 8, „Против“ –0, с което беше прието Решение № 119-ПВР от 06.11.2016 г. на РИК – Видин.

**Точка 2.** Жалба от Зоя Викторова Флорова.

Павел Петков предложи следния проект на решение:

*„ОТНОСНО: Жалба от Зоя Викторова Флорова.“*

*В РИК – Видин е постъпила жалба с вх. № 183/06.11.2016 г. по описа на комисията, подадена от Зоя Викторова Флорова.*

*Жалбоподателката твърди, че при гласуване в СИК № 050900004, к-с „Химик“ гр. Видин, зам. - председателят на секцията се е държала грубо и арогантно. Гласуването е било бавно и е трябвало да се изчака 30 минути. При забележка от страна на жалбоподателката зам. - председателката се оправдала, че това се дължи на разлистване на списъка и бавна работа, като изказала мнение, че по телевизията се изчаква по 2 часа и гласоподавателите са длъжни да чакат.*

*РИК – Видин разгледа жалбата и прецени, че оплакването за грубо и арогантно отношение, макар и укоримо от морална гледна точка, не представлява нарушение на Изборния кодекс, поради което жалбата следва да бъде оставена без уважение.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****жалба с вх. № № 183/06.11.2016 г. по описа на комисията, подадена от Зоя Викторова Флорова.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 8 от членовете на РИК – Видин, от които „За“ – 6, „Против“ – 2 /Ирена Николова, Людмил Василев/, с което беше прието Решение № 120-ПВР от 06.11.2016 г.

**Точка 3.** Жалба от Петър Ванчев Тодоров – упълномощен представител на ПП „Движение за права и свободи“.

Павел Петков предложи следния проект на решение:

*“ОТНОСНО:* Жалба от Петър Ванчев Тодоров*“.*

*В РИК – Видин е постъпила жалба с вх. № 184/06.11.2016 г. по описа на комисията, подадена от Петър Ванчев Тодоров – упълномощен представител на ПП „Движение за права и свободи“ за нарушение на чл. 182, ал. 1 от Изборния кодекс.*

*Жалбоподателят твърди, че по данни на жители от с. Жеглица, общ. Видин пред СИК № 050900112 – с . Жеглица, общ. Видин представителя на НФСБ Росен Живков е видян да обикаля пред секционните комисии в с. Гайтанци, с. Въртоп, с. Синаговци, гр. Дунавци, с. Цар Симеоново, с. Ботево и всички секционни избирателни комисии в общ. Видин със служебния си автомобил, който е обозначен с инициали НФСБ, което се счита за агитация в изборния ден.*

*Моли се да бъдат предприети своевременни мерки и нарушението да бъде отстранено.*

*Съгласно Параграф 1, т. 17 от Допълнителните разпоредби на Изборния кодекс: „Предизборна агитация“ е призив за подкрепа или неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса.“*

*РИК – Видин намира, че наличието на инициали на НФСБ върху автомобила не е предизборна агитация по смисъла на Изборния кодекс, поради което жалбата следва да бъде оставена без уважение като неоснователна.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****жалба с вх. № 184/06.11.2016 г. по описа на комисията, подадена от Петър Ванчев Тодоров.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 8 от членовете на РИК – Видин, от които „За“ – 6, „Против“ – 2 /Ирена Николова,Тодор Вълчев/, с което беше прието Решение № 121-ПВР от 06.11.2016 г.

**Точка 4.** Сигнал отИво Георгиев Атанасов, пълномощник на Росица Любенова Кирова, представляваща ИК „Единни за промяна“.

Павел Петков предложи следния проект на решение:

*“ОТНОСНО: Сигнал от Иво Георгиев Атанасов“.*

*В РИК – Видин е постъпил сигнал с вх. № 185/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК 050900021 „ОУ „Отец Паисий“ гр. Видин, членовете на комисията дават първо бюлетина за гласуване за президент/вицепрезидент, след което избирателят се подписва и след това му се дава втората бюлетина за референдума. Това забавя процеса на гласуване, губи времето на гласоподавателите и е в разрез с методическите указания дадени от ЦИК/РИК.*

*РИК – Видин разгледа сигнала и прецени, че твърдяното не представлява нарушение на Изборния кодекс и ЗПУГДВМС, поради което същият следва да бъде оставен без уважение.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****сигнал с вх. № 185/06.11.2016 г. по описа на комисията, подаден от Иво Георгиев Атанасов.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 9 от членовете на РИК – Видин, от които „За“ – 9, „Против“ – 0, с което беше прието Решение № 122-ПВР от 06.11.2016 г.

**Точка 5**. Сигнал с вх. № 186/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, относно нарушение в СИК № 050900103 - с. Сланотрън, община Видин.

Павел Петков предложи следния проект на решение:

*„ОТНОСНО: Сигнал от Иво Георгиев Атанасов“.*

*В РИК – Видин е постъпил сигнал с вх. № 186/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК 050900103, с. Сланотрън, община Видин, зам.-председателят заявява, че не е длъжен да извършва нищо, тъй като няма очила. Комисията му е определила да раздава пликовете с бюлетини за референдума. Той е наредил няколко плика на масата и е оставил гласоподавателите да се обслужват сами. За поведението му Иво Атанасов е уведомен от Мими Иванова Димитрова.*

*РИК – Видин разгледа сигнала и прецени, че твърдяното не представлява нарушение на Изборния кодекс и ЗПУГДВМС, поради което същият следва да бъде оставен без уважение.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****сигнал с вх. № 185/06.11.2016 г. по описа на комисията, подаден от Иво Георгиев Атанасов.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на РИК – Видин, от които „За“ – 10, „Против“ –0, с което беше прието Решение № 123-ПВР от 06.11.2016 г.

**Точка 6.** Сигнал с вх. № 187/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, за нарушение в СИК № 050900014 в ЦДГ № 8 - “Здравец“, община Видин.

*Павел Петков предложи следния проект на решение:*

*„ОТНОСНО:* ***:*** *Сигнал от Иво Георгиев Атанасов.”*

*В РИК – Видин е постъпил сигнал с вх. № 187/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК 050900014 /ЦДГ № 8 „Здравец“ - гр. Видин/ председателят на СИК често повтаря на всеослушание, че се чуди дали изобщо до гласува за референдума. Това представлявало явна манипулация, както на присъстващите застъпници, наблюдатели, представители на партии, коалиции, ИК, така и на гласоподавателите.*

*РИК – Видин разгледа сигнала и прецени, че твърдението не представлява нарушение на Изборния кодекс и ЗПУГДВМС, поради което същият следва да бъде оставен без уважение.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****сигнал с вх. № 187/06.11.2016 г. по описа на комисията, подаден от Иво Георгиев Атанасов.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 10 от членовете на РИК – Видин, от които „За“ – 10, „Против“ –0, с което беше прието Решение № 124-ПВР от 06.11.2016 г.

**Точка 7**. Сигнал с вх. № 188/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, във връзка с нарушения от съставите на СИК.

Павел Петков предложи следния проект на решене:

*„ОТНОСНО: Сигнал от Иво Георгиев Атанасов.“*

*В РИК – Видин е постъпил сигнал с вх. № 188/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК № 053300001 - с. Ружинци, с. Бело поле - СИК № 053300009, с. Тополовец - СИК № 053300008, с. Дреновец - СИК № 053300007, с. Динково - СИК № 053300010, с. Дражинци - СИК № 053300005, с. Черно поле - СИК № 053300004,с. Плешивец - СИК № 053300003, с. Гюргич - СИК № 053300002, на избирателите не се дават два броя бюлетини, а само за президент. Бюлетина и плик за гласуване за национален референдум се дават само при поискване. Твърди се, че това противоречи на Методическите указания на ЦИК.*

*РИК – Видин извърши проверка по сигнала, като Ирена Николова – замесник-председател на РИК – Видин проведе разговори по телефона с председателите на цитираните в сигнала секционни избирателни комисии, които отрекоха твърдяните в сигнала обстоятелства.*

*С оглед на резултатите от извършената проверка, РИК – Видин прецени, че същият следва да бъде оставен без уважение, поради което и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****сигнал с вх. № 188/06.11.2016 г. по описа на комисията, подаден от Иво Георгиев Атанасов.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на РИК – Видин, от които „За“ – 11, „Против“ –0, с което беше прието Решение № 125-ПВР от 06.11.2016 г.

**Точка 8**. Жалба с вх. № 189/06.11.2016 г., подадена от Димитър Чавдаров Велков, относно нарушение на СИК № 051600002 – гр. Димово, община Димово.

Павел Петков предложи следния проект на решене:

*„ОТНОСНО: Жалба от Димитър Чавдаров Велков.“*

*В РИК – Видин е постъпила жалба с вх. № 189/06.11.2016 г. по описа на комисията, подадена от Димитър Чавдаров Велков, в качеството му на представител на Инициативен комитет за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката в изборите на 6 ноември 2016 г.*

*В жалбата се твърди, че има нарушение в СИК № 051600002 в район 05, община Димово, област Видин. Твърди се, че са извършени неправомерни, незаконосъобразни и нецелесъобразни с ИК действия като СИК е допуснала да гласуват лицата Никола Методиев Николов и Венцислава Христова Маринова без да фигурират в избирателния списък на съответната секция, както и се описва, че Васил Ламбов - в качеството си на член на същата СИК, не разрешава на жалбоподателя да е на разстояние от Комисията, което да осигури необходимата видимост и се държи грубо.*

*РИК – Видин извърши проверка по сигнала, като Даниел Боянов – член на РИК – Видин и Лъчезар Предоев – секретар на РИК - Видин проведоха разговори по телефона съответно с председателя и секретаря на СИК № 051600002, които отрекоха твърдените в сигнала обстоятелства.*

*С оглед на резултатите от извършената проверка, РИК – Видин прецени, че жалбата следва да бъде оставена без уважение, поради което и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****жалба с вх. № 189/06.11.2016 г. по описа на РИК - Видин, подадена от Димитър Чавдалов Велков, в качеството му на представител на Инициативен комитет за издигане на Румен Георгиев Радев и Илияна Малинова Йотова като независими кандидати за президент и вицепрезидент на републиката в изборите на 6 ноември 2016 г.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на РИК – Видин, от които „За“ – 9, „Против“ – 2 /Ирена Дочева, Лъчезар Предоев/, с което беше прието Решение № 126-ПВР от 06.11.2016

**Точка 9**. Жалба от Петър Ванчев Тодоров – представител на Областен съвет на ДПС – гр. Видин за нарушение в СИК № 050900106 – гр. Дунавци, община Видин.

Павел Петков предложи следния проект на решене:

*„ОТНОСНО: Жалба от Областен съвет на ДПС – гр. Видин, представляван от председателя Петър Ванчев Тодоров.“*

*В РИК – Видин е постъпила жалба с вх. № 190/06.11.2016 г. по описа на комисията, подадена от Петър Тодоров, представител на Областен съвет на ДПС – гр. Видин.*

*В жалбата се твърди, че в СИК 050900106 - гр. Дунавци, община Видин около 12:30ч. при извършено пряко наблюдение на процеса на гласуване на гражданите се установиха следните нарушения, както следва: на гласоподавателите се дават два броя бюлетини - бюлетина за гласуване за президент и вицепрезидент и бюлетина за националния референдум, без изрична воля на всеки едни избирател, което налага задължително гласуване. Констатирайки тази практика при три поредни случая е била направена забележка към председателя и членовете на Комисията. Оговорът, който е бил даден е, че получаването на двете бюлетини е след съгласие от избирателят, но нито устно /вербално/, нито с думи и действия той е поискал бюлетина за Референдум.*

*Сигнализирано е, че зам. – председателят на Комисията в същата секция е общински съветник от Община Видин, което е в разрез с правилата и е незаконосъобразно.*

*РИК - Видин разгледа жалбата и прецени, че изложеното в първта част на жалбата не представлява нарушение на Изборния кодекс, порад което жалбата в тази й част следва да бъде оставена без уважение.*

*По отношение на твърдението, че заместник-председателя на СИК е общински съветник, РИК – Видин извърши проверка и установи, че действително Мариета Апостолова Георгиева е общински съветник в Общински съвет – Видин, което се явява несъвместимо с поста на член на СИК, поради което РИК – Видин следва незабавно да прекрати правомощията й като заместник –председател на СИК № 050900106.*

*С оглед гореизложеното и на основание чл. 72, ал. 1, т. 20, и чл. 72, ал. 1, т. 5, във вр. с чл. 96, във връзка с чл. 66, ал.1, т.2 от ИК , РИК – Видин*

***РЕШИ:***

***ОСТАВЯ БЕЗ УВАЖЕНИЕ****жалба с вх. № 190/06.11.2016 г., подадена от Петър Тодоров, представител на Областен съвет на ДПС – гр. Видин в частта, свързана с предоставяне на две бюлетини за гласуване без съгласието на гласоподавателя като неоснователна.*

***ПРЕКРАТЯВА НЕЗАБАВНО ПРАВОМОЩИЯТА*** *на**Мариета Апостолова Георгиева като заместник – председател на СИК № 050900106.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на РИК – Видин, от които „За“ – 10, „Против“ – 1 /Ирена Николова/, с което беше прието Решение № 127-ПВР от 06.11.2016 г.

**Точка 10**.Сигнал с вх. № 191/06.11.2016г. от Иво Георгиев Атанасов, пълномощник на Росица Любенова Кирова, представляваща ИК „Единни за промяна“, за извършено нарушение в СИК № 050900014 в ЦДГ № 8 - „Здравец“.

Светослав Славчев предложи следния проект на решене:

*„ОТНОСНО:* *Сигнал от Иво Георгиев Атанасов.“*

*В РИК – Видин е постъпил сигнал с вх. № 191/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК 050900014 в ЦДГ № 8 „Здравец“ - гр. Видин, членовете на комисията не дават два броя бюлетини за гласуване за президент и вицепрезидент. Бюлетина и плик за гласуване за национален референдум се дават само при поискване. Твърди се, че това противоречи на Методическите указания на ЦИК.*

*РИК – Видин извърши проверка по сигнала, като Светослав Славчев – заместник - председател на РИК – Видин проведе разговори по телефона с председателя на цитираната в сигнала секционна избирателна комисия, който отрече твърдяното обстоятелство в сигнала.*

*РИК – Видин разгледа сигнала и прецени, че твърдяното не представлява нарушение на Изборния кодекс и ЗПУГДВМС, поради което същият следва да бъде оставен без уважение.*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ УВАЖЕНИЕ****сигнал с вх. № 191/06.11.2016 г. по описа на комисията, подаден от Иво Георгиев Атанасов.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 13 от членовете на РИК – Видин, от които „За“ – 9, „Против“ – 4 /Павел Петков, Даниел Боянов, Петя Борисова, Тодор Вълчев/, с което беше прието Решение № 128-ПВР от 06.11.2016 г.

**Точка 11**. Предоставяне на допълнителни бюлетини в секции.

*Павел Петков предложи следния проект на решение:*

*„ОТНОСНО: Предоставяне на допълнителни бюлетини и пликове за национален референдум и бюлетини за президент и вицепрезидент.“*

*Във връзка с постъпили искания от председателя на СИК № 051500007 - с. Водна,общ. Грамада за предоставяне на допълнителни бюлетини и пликове за национален референдум, от председателя на СИК № 051600006 - с. Костичовци, общ. Димово за предоставяне на допълнителни бюлетини и пликове за национален референдум, от председателя на СИК № 050900085 - с. Плакудер, общ. Видин за предоставяне на допълнителни бюлетини и пликове за национален референдум и от председателя на СИК № 050600006 - с. Тияновци, общ. Брегово за предоставяне на допълнителни бюлетини и пликове за национален референдум и допълнителни бюлетини за президент и вицепрезидент и на основание чл. 72, ал. 1, т. 18 от Изборния кодекс, Районна избирателна комисия – Видин*

***РЕШИ:***

1. *ПРЕДОСТАВЯ на СИК № 051500007 - с. Водна, общ. Грамада – 20 бр. бюлетини и 20 бр. пликове за национален референдум.*
2. *ПРЕДОСТАВЯ на СИК № 051600006 - с. Костичовци, общ. Димово – 30 бр. бюлетини и 30 бр. пликове за национален референдум.*
3. *ПРЕДОСТАВЯ на СИК № 050900085 - с. Плакудер, общ. Видин – 30 бр. бюлетини и 30 бр. пликове за национален референдум.*
4. *ПРЕДОСТАВЯ на СИК № 050600006 - с. Тияновци, общ. Брегово – 30 бр. бюлетини и 30 бр. пликове за национален референдум и 100 бр. бюлетини за президент и вицепрезидент.*

*Решението е изготвено в два еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 9 от членовете на РИК – Видин, от които „За“ – 9, „Против“ – 0, с което беше прието Решение № 129-ПВР/НР от 06.11.2016 г.

**Точка 12. Сигнал от Иво Георгиев Атанасов с вх. № 192/06.11.2016 г.**

*Павел Петков предложи следния проект на решение:*

*„ОТНОСНО: Сигнал от Иво Георгиев Атанасов с вх. № 192/06.11.2016 г.“*

*В РИК – Видин е постъпил сигнал с вх. № 192/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*В сигнала се твърди, че в СИК № 050900018 в гр. Видин, община Видин, както и в СИК в ГПЧЕ „Йордан Радичков“ и в ОУ „Христо Ботев“ председателите са заявили, че няма да дават заверено копие с мокър печат от протокола.*

*Сигналът е подаден в 20:10 ч., т.е. след приключване на изборния ден.*

*РИК – Видин разгледа сигнала и прецени, че не се сочи конкретно нарушение .*

*С оглед на гореизложеното и на основание чл. 72, ал. 1, т. 20 от ИК, РИК – Видин*

***РЕШИ:***

***ОСТАВЯ БЕЗ РАЗГЛЕЖДАНЕ****сигнал с вх. № 192/06.11.2016 г. по описа на комисията, подаден от Иво Георгиев Атанасов, пълномощник на Росица Любенова Кирова, представляваща ИК „Единни за промяна“.*

*Решението е изготвено в три еднообразни екземпляра.*

*Решението подлежи на обжалване в тридневен срок от обявяването му пред Централната избирателна комисия.*

Председателят на РИК – Видин даде думата за въпроси и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 9 от членовете на РИК – Видин, от които „За“ – 9, „Против“ – 0, с което беше прието Решение № 130-ПВР от 06.11.2016 г.

Поради изчерпване на дневния ред заседанието бе закрито от Председателя на РИК – Видин в 20.30 ч.